REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/316-16

21. decembar 2016. godine

B e o g r a d

ZAPISNIK

SA 15. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 21. DECEMBRA 2016. GODINE

Sednica je počela u 11,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Veroljub Matić, Dušica Stojković, Aleksandra Đurović, Nemanja Šarović (napustio sednicu u toku glasanja o tač. 3-10), Branimir Jovanović, Momo Čolaković, Petar Petrović i Nenad Konstantinović (pristupio sednici u toku razmatranja druge tačke dnevnog reda).

Sednici su prisustvovali zamenici članova Odbora: Dragana Barišić, zamenik Katarine Rakić, Stefana Miladinović zamenik Đorđa Milićevića, Milorad Mirčić, zamenik Vojislava Šešelja (pristupio sednici u toku razmatranja druge tačke dnevnog reda a napustio sednicu u toku glasanja o tač. 3-10), Ana Stevanović, zamenik Branke Stamenković i Marinika Tepić zamenik Nenada Čanka.

Sednici su prisustvovali i: Danica Marinković i Miodrag Skulić, kandidati za člana Odbora Agencije za borbu protiv korupcije.

Sednici nisu prisustvovali članovi Odbora: Katarina Rakić, Đorđe Milićević, Vojislav Šešelj, Branka Stamenković, Bojan Pajtić i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, zbog potrebe da se započne postupak popune upražnjenog poslaničkog mesta, te je shodno tome, a u skladu sa članom 86. stav 4. Poslovnika, pomerio vreme održavanje sednice.

Pre utvrđivanja dnevnog reda, Odbor je većinom glasova prihvatio predlog predsednika Odbora za obavljanje zajedničkog jedinstvenog pretresa po tač. 3-10. predloženog dnevnog reda, na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

Na predlog predsednika, Odbor je većinom glasova utvrdio sledeći

D n e v n i r e d:

1. Razmatranje ostavke koju je na funkciju narodnog poslanika podneo Ivica Tončev (01 broj 118-3427/16 od 16. decembra 2016. godine);
2. Utvrđivanje Liste kandidata za izbor člana Odbora Agencije za borbu protiv korupcije;
3. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Veroljubu Arsiću, na Prvoj sednici Narodne skupštine Republike Srbije u 2016. godini (21 Broj 120-1163/16 od 8. juna 2016. godine);
4. Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Miroslavu Aleksiću, na Četvrtoj sednici Drugog redovnog zasedanja Narodne skupštine Republike Srbije u 2016. godini (21 Broj 120-2981/16 od 23. novembra 2016. godine);
5. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Aleksandru Martinoviću, Marku Đurišiću i Radoslavu Milojičiću na Petoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3257/16 od 9. decembra 2016. godine);
6. Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Saši Raduloviću, na Petoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3333/16 od 10. decembra 2016. godine);
7. Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Zoranu Živkoviću i Saši Raduloviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3403/16 od 15. decembra 2016. godine);
8. Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Nemanji Šaroviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3448/16 od 16. decembra 2016. godine);
9. Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Nemanji Šaroviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3447/16 od 16. decembra 2016. godine);
10. Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Saši Raduloviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3449/16 od 16. decembra 2016. godine).

**Prva tačka dnevnog reda**: Razmatranje ostavke koju je na funkciju narodnog poslanika podneo Ivica Tončev (01 broj 118-3427/16 od 16. decembra 2016. godine)

Predsednik Odbora je upoznao članove i zamenike članova Odbora da je Ivica Tončev podneo ostavku na funkciju narodnog poslanika, da je ostavka, u skladu sa Zakonom o izboru narodnih poslanika i Poslovnikom Narodne skupštine overena kod nadležnog državnog organa i predata na pisarnicu Narodne skupštine, kao i da je imenovanog služba Odbora, u skladu sa članom 198. stav 2. Poslovnika Narodne skupštine, pozvala da prisustvuje sednici.

Diskusije nije bilo.

Odbor je, na predlog predsednika, većinom glasova usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Ivice Tončeva, izabranog sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata drugom kandidatu sa navedene izborne liste, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Druga tačka dnevnog reda**: Utvrđivanje Liste kandidata za izbor člana Odbora Agencije za borbu protiv korupcije

Predsednik Odbora je upoznao članove i zamenike članova Odbora da su se podnošenjem ostavke prof. dr Zorana Stojiljkovića, koga je Narodna skupština na predlog Odbora po drugi put izabrala za člana Odbora Agencije za borbu protiv korupcije, stekli uslovi za izbor novog člana, saglasno članu 12. stav 3. Zakona o Agenciji za borbu protiv korupcije. Dalje je naveo da je s tim u vezi, svim predsednicima poslaničkih grupa u Narodnoj skupštini uputio dopis i pozvao ih da dostave predloge za kandidata za člana Odbora Agencije. Predloge su Odboru podnele Poslanička grupa Srpska napredna stranka i Poslanička grupa Srpska radikalna stranka, a uz predloge je dostavljena i neophodna prateća dokumentacija. Predloženi kandidati, kako je naveo, ispunjavaju uslove predviđene članom 8. Zakona o Agenciji za borbu protiv korupcije.

U nastavku sednice, u skladu sa članom 203. stav 3. Poslovnika, članovima i zamenicima članova Odbora, predstavili su se kandidat Danica Marinković, koju je predložila Poslanička grupa Srpska napredna stranka i kandidat Miodrag Skulić, koga je predložila Poslanička grupa Srpska radikalna stranka.

Predloženim kandidatima pitanja su postavljali: Dušica Stojković i Milorad Mirčić. Pitanja su se pretežno odnosila na motive kandidata za konkurisanje i doprinos koji bi dali Agenciji svojim radom, ukoliko budu izabrani za člana Odbora. Tokom razgovora kandidati su se osvrnuli i na ekonomsko stanje i stanje korupcije u društvu.

Marinika Tepić je predložila da biografije navedenih kandidata, kao i svih kandidata ubuduće, budu tipskog karaktera i da sadrže isključivo podatke relevante za poziciju na koju kandidati konkurišu.

Darko Laketić je posebno istakao da kandidat Danica Marinković ispunjava sve neophodne profesionalne ali i moralne kriterijume za obavljanje navedene funkcije.

Odbor je, na predlog predsednika, većinom glasova utvrdio i Narodnoj skupštini podneo Listu kandidata za izbor člana Odbora Agencije za borbu protiv korupcije, na koju je uvrstio Danicu Marinković i Miodraga Skulića. Sa navedene liste, Narodna skupština bira jednog člana Odbora Agencije, na period od četiri godine.

Odbor je, na predlog predsednika, za predstavnika predlagača na sednici Narodne skupštine većinom glasova odredio dr Aleksandra Martinovića, predsednika Odbora.

Odbor je, na predlog predsednika, većinom glasova doneo odluku da Narodnoj skupštini predloži da navedenu listu razmotri i odluku o izboru člana Odbora Agencije donese po hitnom postupku, u skladu sa članom 167. Poslovnika Narodne skupštine.

**Treća, četvrta, peta, šesta, sedma, osma, deveta i deseta tačka dnevnog reda**: Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Veroljubu Arsiću, na Prvoj sednici Narodne skupštine Republike Srbije u 2016. godini (21 Broj 120-1163/16 od 8. juna 2016. godine); Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Miroslavu Aleksiću, na Četvrtoj sednici Drugog redovnog zasedanja Narodne skupštine Republike Srbije u 2016. godini (21 Broj 120-2981/16 od 23. novembra 2016. godine); Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Aleksandru Martinoviću, Marku Đurišiću i Radoslavu Milojičiću na Petoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3257/16 od 9. decembra 2016. godine); Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Saši Raduloviću, na Petoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3333/16 od 10. decembra 2016. godine); Razmatranje obaveštenja generalnog sekretara Narodne skupštine o izricanju mera održavanja reda narodnim poslanicima Zoranu Živkoviću i Saši Raduloviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3403/16 od 15. decembra 2016. godine); Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Nemanji Šaroviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3448/16 od 16. decembra 2016. godine); Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Nemanji Šaroviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3447/16 od 16. decembra 2016. godine) i Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Saši Raduloviću, na Šestoj sednici Drugog redovnog zasedanja Narodne skupštine Republike Srbije u 2016. godini (21 Broj 120-3449/16 od 16. decembra 2016. godine)

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Predsednik Odbora je podsetio prisutne da u skladu sa članom 108. Poslovnika Narodne skupštine, a na osnovu izrečenih mera zbog povrede reda na sednici Narodne skupštine, Odbor donosi odluke o novčanim kaznama. Evidenciju o izrečenim merama vodi generalni sekretar Narodne skupštine, koji o tome obaveštava Odbor, radi donošenja odluka o novčanoj kazni.

U nastavku, predsednik Odbora je upoznao prisutne da su navedena obaveštenja o izrečenim merama održavanja reda za navedene narodne poslanike, izvodi iz stenografskih beležaka sa navedenih sednica i predlozi odluka o novčanim kaznama uneti u sistem e parlamenta. Posebno je naveo da je članom 114. stav 5. Poslovnika predviđeno da kada je narodnom poslaniku izrečeno više mera zbog povrede reda na sednici Narodne skupštine, novčane kazne se ne sabiraju već se u tom slučaju izriče samo najviša novčana kazna.

U diskusiji su učestvovali: Nenad Konstantinović, Ana Stevanović, Marinika Tepić, Nemanja Šarović, Milorad Mirčić i Aleksandar Martinović.

Nenad Konstantinović je istakao neophodnost razmatranja razloga zbog kojih se izriče veliki broj mera. Predložio je da se na Kolegijumu Narodne skupštine dogovori nova praksa u ponašanju u skupštinskoj sali, kako bi se omogućilo svim narodnim poslanicima da iznose svoje političke stavove. Takođe je naveo da nije bilo osnova za izricanje mere narodnom poslaniku Marku Đurišiću.

Ana Stevanović je istakla neophodnost da se odredbe Poslovnika jednako primenjuju na sve narodne poslanike. Takođe je navela da nije bilo osnova za izricanje mera narodnom poslaniku Saši Raduloviću.

 Marinika Tepić je istakla problem nedoslednosti u primeni odredaba Poslovnika, nejednak tretman narodnih poslanika pozicije i opozicije, kao i mešanje predsedavajućih u sadržinu izlaganja govornika i s tim u vezi izricanje mera. Takođe, pozvala je prisutne da ne podrže donošenje predloženih odluka o novčanim kaznama.

 Nemanja Šarović je istakao da izricanje navedenih mera neće sprečiti narodne poslanike da govore. Takođe, podsetio je prisutne da mu je pravo da govori bilo ukraćeno, kako na sednici Narodne skupštine na kojoj su mu izrečene mere o kojima se raspravlja, tako i na 12. sednici Odbora za administrativno-budžetska i mandatno-imunitetska pitanja.

 Milorad Mirčić je istakao da je uzrok velikog broja izrečenih mera, način shvatanja predsedavajućih šta je Parlament i kako on treba da funkcioniše. S tim u vezi je naveo da je neophodno izvršiti izmene Poslovnika. Takođe je naveo da nije bilo osnova za izricanje mera narodnom poslaniku Nemanji Šaroviću.

 Odbor je u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

 Na predlog predsednika, Odbor je većinom glasova doneo sledeću odluku o novčanoj kazni iz tačke tri utvrđenog dnevnog reda:

VEROLjUB ARSIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 6.829,78 dinara.

 Kazna iz stava 1. ove odluke oduzeće se od plate imenovanog narodnog poslanika za mesec decembar 2016. godine.

O sprovođenju ove odluke staraće se Odsek za budžetsko računovodstvo.

Na predlog predsednika, Odbor je većinom glasova doneo sledeću odluku o novčanoj kazni iz tačke četiri utvrđenog dnevnog reda:

MIROSLAV ALEKSIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 6.829,78 dinara.

 Kazna iz stava 1. ove odluke oduzeće se od plate imenovanog narodnog poslanika za mesec decembar 2016. godine.

O sprovođenju ove odluke staraće se Odsek za budžetsko računovodstvo.

 Na predlog predsednika, Odbor je većinom glasova doneo sledeće odluke o novčanim kaznama iz tačke pet utvrđenog dnevnog reda:

 dr ALEKSANDAR MARTINOVIĆ, narodni poslanik u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 6.829,78 dinara.

 Kazna iz stava 1. ove odluke oduzeće se od poslaničkog dodatka imenovanog narodnog poslanika za mesec decembar 2016. godine.

 O sprovođenju ove odluke staraće se Odsek za budžetsko računovodstvo.

MARKO ĐURIŠIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 20% osnovne plate narodnog poslanika, u iznosu od 13.659,55 dinara.

 Kazna iz stava 1. ove odluke oduzeće se od plate imenovanog narodnog poslanika za mesec decembar 2016. godine.

O sprovođenju ove odluke staraće se Odsek za budžetsko računovodstvo.

RADOSLAV MILOJIČIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 20% osnovne plate narodnog poslanika, u iznosu od 13.659,55 dinara.

 Kazna iz stava 1. ove odluke oduzeće se od plate imenovanog narodnog poslanika za mesec decembar 2016. godine.

O sprovođenju ove odluke staraće se Odsek za budžetsko računovodstvo.

 Na predlog predsednika, Odbor je većinom glasova doneo sledeću odluku o novčanoj kazni iz tačke šest utvrđenog dnevnog reda:

SAŠA RADULOVIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 6.829,78 dinara.

 Kazna iz stava 1. ove odluke oduzeće se od plate imenovanog narodnog poslanika za mesec januar 2017. godine.

O sprovođenju ove odluke staraće se Odsek za budžetsko računovodstvo.

 Na predlog predsednika, Odbor je većinom glasova doneo sledeće odluke o novčanim kaznama iz tačke sedam utvrđenog dnevnog reda:

ZORAN ŽIVKOVIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 20% osnovne plate narodnog poslanika, u iznosu od 13.659,55 dinara.

 Kazna iz stava 1. ove odluke oduzeće se od plate imenovanog narodnog poslanika za mesec decembar 2016. godine.

O sprovođenju ove odluke staraće se Odsek za budžetsko računovodstvo.

SAŠA RADULOVIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 40% osnovne plate narodnog poslanika, u iznosu od 27.319,10 dinara.

 Kazna iz stava 1. ove odluke oduzeće se od plate imenovanog narodnog poslanika za decembar 2016. godine.

 O sprovođenju ove odluke staraće se Odsek za budžetsko računovodstvo.

 Na predlog predsednika, Odbor je većinom glasova doneo sledeću odluku o novčanoj kazni iz tačke osam utvrđenog dnevnog reda:

 NEMANjA ŠAROVIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 40% osnovne plate narodnog poslanika, u iznosu od 27.319,10 dinara.

 Kazna iz stava 1. ove odluke oduzeće se od plate imenovanog narodnog poslanika za decembar 2016. godine.

O sprovođenju ove odluke staraće se Odsek za budžetsko računovodstvo.

 Na predlog predsednika, Odbor je većinom glasova doneo sledeću odluku o novčanoj kazni iz tačke devet utvrđenog dnevnog reda:

 NEMANjA ŠAROVIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 6.829,78 dinara.

 Kazna iz stava 1. ove odluke oduzeće se od plate imenovanog narodnog poslanika za mesec decembar 2016. godine.

 O sprovođenju ove odluke staraće se Odsek za budžetsko računovodstvo.

 Na predlog predsednika, Odbor je većinom glasova doneo sledeću odluku o novčanoj kazni iz tačke deset utvrđenog dnevnog reda:

SAŠA RADULOVIĆ, narodni poslanik na stalnom radu u Narodnoj skupštini, kažnjava se novčanom kaznom u visini od 10% osnovne plate narodnog poslanika, u iznosu od 6.829,78 dinara.

 Kazna iz stava 1. ove odluke oduzeće se od plate imenovanog narodnog poslanika za mesec januar 2017. godine.

O sprovođenju ove odluke staraće se Odsek za budžetsko računovodstvo.

 Sednica je završena u 12,20 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović